Pranas Mašiotas

Pranas Mašiotas (1863 m. gruodžio 19 d. Pūstelninkuose, Būblelių valsčius, Šakių apskritis – 1940 m. rugsėjo 14 d. Kaune) – Lietuvos pedagogas, vaikų rašytojas, publicistas, vertėjas, vadovėlių autorius, visuomenės bei kultūros veikėjas.

 Biografija 
Mokėsi Naumiesčio pradžios mokykloje, 1874–1883 m. Marijampolės gimnazijoje. 1887 m. Maskvos universiteto Fizikos ir matematikos fakultete įgijo gimnazijos mokytojo matematiko specialybę. Universitete visą laiką priklausė lietuvių studentų ir farmaceutų draugijoms.

1887–1889 m. dirbo finansinėje įstaigoje Lomžoje (Lenkija), 1889–1891 m. Rygos mokslo apygardos kanceliarijoje. 1892–1915 m. Rygos vokiečių realinės mokyklos matematikos mokytojas, 1913–1915 m. dar ir Rygos mergaičių gimnazijos direktorius. Gyvendamas Rygoje, su kitais suorganizavo lietuviškas „Pašalpos“, „Kanklių“ (scenos mėgėjų, 1904 m.), „Žvaigždės“ (švietimo, 1906 m.) draugijas. 1894 m. vedė iš Linkuvos apylinkių kilusią išsilavinusią dvarininko dukrą Mariją Jasienskytę.P. Mašiotas dirbo Lietuvai ir užgeso su ja // Respublika, 2013-07-06 1915 m. pasitraukė į Maskvą, 1915–1918 m. Voronežo lietuvių gimnazijų direktorius. Vienas iš Lietuvių „Trijų tarybos“ (Kazys Grinius, Ignas Jablonskis ir Pranas Mašiotas) narių.

1918 m. grįžo į Lietuvą. 1919–1923 m. Lietuvos švietimo viceministras.Lietuvos albumas / Janina Markevičaitė, Liudas Gira, Adomas Kliučinskis. – Kaunas / Otto Elsner, Berlin, 1921. 1924–1929 m. Klaipėdos Vytauto Didžiojo gimnazijos direktorius. 1929 m. išėjo į pensiją, atsidėjo literatūriniam darbui. 1938–1940 m. gyveno, ilsėjosi ir kūrė sūnaus Jono Mašioto namuose Kačerginėje. Buvo palaidotas Kauno miesto kapinėse, jas panaikinus palaikai perkelti į Petrašiūnų kapines.

1999 m. pripažintas Kauno technologijos universiteto Garbės daktaru. 

 Kūryba 
200px|right
Spaudoje bendradarbiauti pradėjo nuo 1888 m. „Aušroje“ ir publicistiką rašė beveik iki gyvenimo pabaigos. Bendradarbiavo apie 50 leidinių. Jo straipsnius spausdino: nuo 1892 m. „Varpas“, 1905–1906 m. „Vilniaus žinios“, 1909–1915 m. „Rygos garsas“, 1920–1924 m. „Švietimo darbas“, taip pat „Šviesa“, „Vienybė Lietuvninkų“, „Lietuvių laikraštis“, „Lietuva“, vaikų periodikos leidiniai. Rašė įvairiomis gyvenimo temomis, bet dažniausiai apie tautos ir visuomenės dvasinę sferą – švietimą, kultūrą, vaikų literatūrą. Paskelbė straipsnių žurnalistikos teorijos temomis. Jo publicistika – santūri, dalykiška, su konkrečiais pasiūlymais, orientuota daugiau į skaitytojo protą ir intelektą. Paliko daugiau kaip 500 publicistikos rašinių. Savo darbus pasirašydavo arba pavarde, arba slapyvardžiais: Ašaka, Ašakaitis, Ašakaitis Pranas, Bismarkis, Čiabuvis, Dėdė Pranys, Mark-bis, P. Mašaitis, P. Mošaitis, Dvylis Mošaitis, Niektauška, Pakeleivingas, Rygietis, Tas, A. P., C. M., P. A., P. P. M., Pr., Pr. M., Pr. Mš.

Apie 150 knygų autorius: iš jų 8 vadovėliai (matematikos, fizikos, rašybos), 30 knygų – grožinė literatūra vaikams („Pasakėlės“, „Augalų pasakos“, „Kai knygas draudė“, „Senio pasakos“, „Kiškiai“). P. Mašiotas vienas iš pirmųjų Lietuvoje įvedė metrinę matų sistemą, ėmė sieti matematikos mokymą su realiu gyvenimu, tekstiniuose uždaviniuose panaudodamas geografijos, istorijos, ﬁzikos ir kt. mokomųjų dalykų žinias. Iš svetimų kalbų išvertė apie 60 knygų, tarp jų Džonatano Svifto „Guliverio kelionės“, Danielio Defo „Robinzonas Kruzas“, Herberto Velso „Pirmieji žmonės mėnulyje“ ir kt.

 Bibliografija 
 Mano dovanėlė: 16 pasakėlių mažiausiems skaitytojams ir klausytojams / parinko ir perpasakojo Pranys Mašiotas su savo mokinėmis; piešinėliais paaiškino Petras Kalpokas. – Vilnius: „Švyturio“ bendrovės leid., 1918. – 18 p.: iliustr.
 Ir aš mažas buvau. – Vilnius, 1919. – 69 p.
 Trigonometrijos uždavinynas. – Vilnius: Žaibas, 1919. – 48 p.
 Žemosios matematikos istorija. – Vilnius: Lietuvių mokslo draugija, 1919. – 56 p.: brėž.
 Kiškiai: 5 pasakos vaikams / dail. Petras Kalpokas. – Vilnius: Švyturys, 1919. – 15 p.: iliustr.
 Plokštumos trigonometrija: vadovėlis vidurinei mokyklai. – Vilnius: Lietuvių mokslo draugija, 1919. – 94 p.: brėž.
 Pasakėlės. – Kaunas: „Švyturio“ bendrovės knygų sandėlis, 1921. – 56 p.: iliustr.
 Gramatika ir mokykla / Jonas Rygiškis. – Šiauliai, 1921. – 17 p.
 Ašakaičio abėcėlė. – Kaunas: A. Petronio knygynas, 1921. – 84 p.: iliustr.
 Pasikalbėjimai apie dangų ir žemę / vertė iš svetimų kalbų P. A. – Kaunas-Vilnius: „Švyturio“ bendrovės leid., 1921. – 87 p.: iliustr.
 Mūs mažiausiems, mūs mieliausiems: 36 pasakos / iliustr. Petras Kalpokas. – Kaunas-Vilnius: „Švyturio“ bendrovės leidinys, 1921. – 43 p.: iliustr.
 Mano dovanėlė: 22 pasakėlės mažiausiems skaitytojams ir klausytojams / dail. Petras Kalpokas. – Kaunas: „Švyturio“ bendrovė, 1921. – 29 p.: iliustr.
 Gimnaziją atsiminus. – Vilnius: Švyturys, 1922. – 76 p.
 Išradėjai ir išradimai. – Kaunas: Švyturys, 1922. – 73 p.: iliustr.
 Ir aš mažas buvau. – 2-asis leidimas. – Kaunas: „Švyturio“ bendrovė, 1922. – 80 p.
 Senio pasakos / iliustr. Adomas Galdikas. – Kaunas-Vilnius: Švyturys, 1922. – 126 p.: iliustr.
 Mano poilsis: pasakojimai didesniems vaikams. – Kaunas: Švietimo ministerija, 1922. – 63 p.
 Sparnuočiai: pasakojimai vaikams / iliustr. Petras Rimša. – Kaunas: Švyturys, 1922. – 79 p.: iliustr.
 Pasakos-nepasakos: mažiems pasiskaityti ir dideliems pasiklausyti. – Kaunas: „Švyturio“ bendrovė, 1922. – 38 p.: iliustr.
 Kaip žmogus žemėje įsigalėjo: lengvi mokslo pasakojimai. – 2-asis leidimas. – Kaunas-Vilnius: Švyturys, 1923. – 72 p.: iliustr.
 Šposai: rinkinys įvairių burtų, monų ir šiaip įvairių „stebūklingų“ dalykų: išaiškinimas vaidinimasi ir įvairių paslaptingų apsireiškimų ir šposų: skiriama vasaros gegužinėms ir žiemos vakarėliams. – Kaunas: Varpas, 1924. – 32 p.
 Kai knygas draudė: įspūdžiai ir atsiminimai. – Kaunas: Švyturys, 1924. – 115 p.: portr.
 Būta ir pramanyta. – Klaipėda: Rytas, 1925. – 106 p.
 Erdvės geometrija (stereometrija): vadovėlis aukštesniosioms mokykloms (VI klasei). – Kaunas: „Tulpės“ bendrovės leid., 1928. – 59 p.: iliustr.
 Žvėrys ir žmonės: pasakojimai jauniems ir seniems: daug piešinių tekste ir atskiruose lapuose. – Kaunas: „Tulpės“ bendrovės leidinys, 1929. – 106 p.: iliustr.
 Funkcija ir jos grafiškas vaizdavimas aukštesniosiose ir vidurinėse mokyklose: vidurinėms mokykloms. – Kaunas: Spaudos fondas, 1930. – 3 d.: brėž.
 Pajūriais pamariais: vaikų kelionės po mūs pajūrį: su 22 paveikslais ir žemėlapiu. – Klaipėda: Rytas, 1930. – 114 p.: iliustr.
 Pasaulio pasakos: mažiems pasiskaityt ir dideliems pasiklausyt. – Kaunas: Tulpė, 1930. – 145 p.: iliustr.
 Mokslo pasakos ir pasakojimai. – Kaunas: „Tulpės“ bendrovė, 1931. – 142 p.: iliustr.
 Sparnuočiai: pasakojimai vaikams. – 2-asis leidimas. – Kaunas-Marijampolė: Dirva, 1932. – 144 p.: iliustr.
 Pažadėta ir tesėta. – Klaipėda: „Ryto“ bendrovė, 1933. – 107 p.: iliustr.
 Juozukas ir Jockus: apsakymai. – Kaunas-Marijampolė: Dirva, 1934. – 78 p.: iliustr.
 Dėde, papasakok… / iliustr. Telesforas Kulakauskas. – Kaunas: Spaudos fondas, 1934. – 76 p.: iliustr.
 Nepaprastos atostogos. – Kaunas-Marijampolė: Dirva, 1936. – 116 p.: iliustr.
 Pašešupių knygnešiai. – Kaunas-Marijampolė: „Dirvos“ bendrovė, 1937. – 87 p.
 Ir aš mažas buvau. – 3-asis leidimas. – Kaunas: Spaudos fondas, 1938. – 127 p.: iliustr.
 Trijų talka ir kiti pasakojimai jauniems skaitytojams / iliustr. Rimtas Kalpokas. – Kaunas-Marijampolė: Dirva, 1938. – 103 p.: iliustr.
 Kai knygas draudė: įspūdžiai ir atsiminimai. – 2-asis leidimas. – Kaunas-Marijampolė: Dirva, 1939. – 127 p.: portr.
 Senio pasakos / iliustr. Rimtas Kalpokas. – Kaunas: Valstybinė grožinės literatūros leidykla, 1946. – 162 p.: iliustr.
 Mano dovanėlė. – Kaunas: Valstybinė grožinės literatūros leidykla, 1946. – 80 p.: iliustr.
 Ir aš mažas buvau. – Vilnius, 1949. – 69 p.
 Ir aš mažas buvau / iliustr. Birutė Demkutė, sud. Vincas Auryla. – Vilnius: Valstybinė grožinės literatūros leidykla, 1956. – 419 p.: iliustr.
 Žiema ir vasara. – Vilnius: Valstybinė grožinės literatūros leidykla, 1957. – 40 p.: iliustr.
 Julytės kiškelis / iliustr. Ada Skliutauskaitė. – Vilnius: Vaga, 1965. – 44 p.: iliustr.
 Kiškio pasakos / iliustr. Telesforas Kulakauskas. – Vilnius: Vaga, 1967. – 28 p.: iliustr.
 Ir aš mažas buvau / iliustr. Kastytis Juodikaitis. – Vilnius: Vaga, 1969. – 238 p.
 Mano dovanėlė / iliustr. Lelija Bičiūnaitė. – Vilnius: Vaga, 1970. – 94 p.: iliustr.
 Senio pasakos / iliustr. Kastytis Skromanas. – Vilnius: Vaga, 1970. – 175 p.: iliustr.
 Nepaprastos atostogos: apysakaitės / iliustr. Kostas Dockus. – Vilnius: Vaga, 1970. – 223 p.: iliustr.
 Mano poilsis: apsakymėliai / iliustr. Birutė Demkutė. – Vilnius: Vaga, 1971. – 178 p.
 Pasakėlės / iliustr. Taida Balčiūnienė. – Vilnius: Vaga, 1971. – 144 p.: iliustr.
 Sparnuočiai: apsakymai / iliustr. Lelija Bičiūnaitė. – Vilnius: Vaga, 1972. – 116 p.: iliustr.
 Pajūriais pamariais: vaikų kelionės po mūsų pajūrį: apysaka / iliustr. Nijolė Kryževičiūtė-Jurgelionienė. – Vilnius: Vaga, 1972. – 191 p.: iliustr.
 Mokslo pasakos / paruošė ir redagavo Jonas Stukas, iliustr. Alfonsas Augaitis. – Vilnius: Vaga, 1973. – 290 p.: iliustr.
 Dėde, papasakok… / iliustr. Kostas Dockus. – Vilnius: Vaga, 1973. – 228 p.: iliustr.
 Katinėlis Pilkutis: apsakymėliai ir pasakaitės / iliustr. Nijolė Kryževičiūtė-Jurgelionienė. – Vilnius: Vaga, 1976. – 36 p.: iliustr.
 Kiškis vagilis: vaizdeliai ir pasakaitės / sud. Danutė Venclovaitė, iliustr. Rima Gaižauskaitė. – Vilnius: Vaga, 1984. – 68 p.: iliustr.
 Katinėlis Pilkutis: pasakos / iliustr. Nijolė Kryževičiūtė-Jurgelionienė. – 2-asis leidimas. – Vilnius: Vaga, 1984. – 36 p.: iliustr.
 Morkos: iš piemenuko atsiminimų / iliustr. Albina Makūnaitė. – Vilnius: Vyturys, 1985. – 16 p.: iliustr.
 Pedagogijos patarlės / Kudirkos Naumiesčio Vinco Kudirkos vidurinės mokyklos Vinco Kudirkos visuomeninis muziejus. – Šakiai, 1988. – 4 p.
 Marytės katytė: žaislinė knygelė / iliustr. Giedrė Bulotaitė. – Vilnius: Vyturys, 1988. – 14 p.: iliustr. – ISBN 5-7900-0031-2
 Kaziukas sodžiuje / iliustr. Romualdas Orentas. – Vilnius: Vyturys, 1989. – 32 p.: iliustr.
 Vaikučių pasakėlės / dai. Juozas Kvietinskas. – Kaunas: Sakalas, 1994. – 204 p.: iliustr. – ISBN 9986-597-00-5
 Vaikučių pasakėlės / paruošė Pranas Sasnauskas, dail. Juozas Kvietinskas. – 2-asis leidimas. – Kaunas: Aušra, 1997. – 202 p.: iliustr. – ISBN 9986-407-63-X
 Nepaprastos atostogos: apysaka / dail. Alfreda Steponavičienė. – Kaunas: Aušra, 1997. – 113 p.: iliustr. – ISBN 9986-407-72-9
 Senelio pasakos / dail. Juozas Kvietinskas. – Kaunas: Sakalas, 1997. – 190 p.: iliustr. – ISBN 9986-407-68-0
 Kad greičiau augčiau: kūrinėliai vaikams / sud. Vincas Auryla, dail. Sandra Urbonaitė. – Kaunas: Šviesa, 1998. – 133 p.: iliustr. – ISBN 5-430-02253-5
 Senelio pasakos / dail. Juozas Kvietinskas. – Kaunas: Aušra, 1999. – 190 p.: iliustr. – ISBN 9986-407-68-0
 Senelio pasakėlės / sud. Valdas Sasnauskas, iliustr. Juozas Kvietinskas. – Kaunas: Ramduva, 2005. – 208 p.: iliustr. – ISBN 9955-657-04-9
 Vaikučių pasakėlės / sud. Valdas Sasnauskas, iliustr. Juozas Kvietinskas. – Ramučiai: Ramduva, 2005. – 253 p.: iliustr. – ISBN 9955-657-03-0
 Pempių namai; Žąsinas ir degloji; Šaltinis / dail. Vida Petrašiūnienė. – Kaunas: Šviesa, 2007. – 8 p.: iliustr. – ISBN 978-5-430-04845-7
 Pasakos / parengė Agnė Iešmantaitė. – Vilnius: Žaltvykslė, 2007. – 140 p. – ISBN 978-9986-06-291-2
 Kai knygas draudė / parengė Agnė Iešmantaitė. – Vilnius: Žaltvykslė, 2008. – 142 p. – ISBN 978-9986-06-303-2
 Kiškis vagilis: pasakos /sud. Jerutė Vaičekauskienė, dail. Lina Pauliukienė. – Panevėžys: E. Vaičekausko knygyno leidykla, 2009. – 54 p.: iliustr.
 Girdėta negirdėta: skaitiniai vaikams / iliustravo Lapių pagrindinės mokyklos mokiniai. – Kaunas: Arx reklama, 2011. – 47 p.: iliustr. – ISBN 978-609-95321-3-4
 Mano dovanėlė: pasakėlės / iliustr. Lelija Bičiūnaitė. – Vilnius: Alma littera, 2012. – 93 p.: iliustr. – ISBN 978-609-01-0701-0
 Sparnuočiai: apsakymai vaikams / iliustr. Lelija Bičiūnaitė. – Vilnius: Alma littera, 2013. – 114 p.: iliustr. – ISBN 978-609-01-0932-8
 Ežys ir voverėlė / dail. Gintaras Jocius. – Kaunas: Šviesa, 2013. – 8 p.: iliustr. – ISBN 978-5-430-06207-1

 Įvertinimas 
 1923 m. Lietuvos universiteto Matematikos ir gamtos fakulteto garbės daktaras
 1928 m. LDK Gedimino 2 laipsnio ordinas
 1933 m. LDK Gedimino 1 laipsnio ordinas
 1999 m. pripažintas KTU garbės daktaru http://www.ktu.lt/lt/apie_universiteta/daktarai.asp?id=124 

 Atminimo įamžinimas 
 1934 m. viena iš Kauno gatvių pavadinta P. Mašioto vardu
 1980 m. Kačerginėje (Kauno raj.) atidengta memorialinė lenta
 1986 m. prie namo Kaune (K. Donelaičio g. 4) atidengta memorialinė lenta
 1992 m. viena Kačerginės gatvių pavadinta jo vardu
 1993 m. nauja Aleksoto gatvė pavadinta jo vardu http://atminimas.kvb.lt/asmenvardis.php?asm=MA%D0IOTAS%20PRANAS 
 2002 m. Kačerginėje savo veiklą pradėjo Prano ir Jono Mašiotų atminimo puoselėtojų draugija http://www.kacergine.lt/?psl=bpm&lan=lt 
 2004 m. Mašiotynėje (Kačerginė, J. Janonio g. 38) įkurtas Prano Mašioto pasakų parkas http://www.savivaldybes.lt/zinios/index.php?lang=lt&gr=naujienos&id=1172 Prano Mašioto pasakos atgimsta skulptūrų parke // XXI amžius, Nr. 48 (1349), 2005-06-22 
 2013 m. serijoje „Žymūs žmonės“ išleistas pašto ženklas (dail. Aušrelė Ratkevičienė) Pašto ženklų „Žymių žmonių“ seriją papildys P. Mašiotas ir A. Strazdas, 2013-03-07
 P. Mašioto vardu pavadintos mokyklos:
 Kauno Prano Mašioto pradinė mokykla
 Klaipėdos Prano Mašioto progimnazija
 Vilniaus Prano Mašioto pradinė mokykla

 Šaltiniai 

 Literatūra 
 Prano Mašioto bibliografija / Albinas Degutis. – Vilnius: Vilniaus Zanavykų bendrija, 1990. – 157 p.
 Populiarieji paauglių serialai: P. Mašioto 2006 m. seminaro medžiaga: straipsnių rinkinys / Onutė Kaladienė. – Vilnius: Lietuvos nacionalinė Martyno Mažvydo biblioteka, 2008. – 63 p.: diagr. – ISBN 978-9955-541-90-5

 Nuorodos 
 Pasakų senelis iš Novužės krašto // XXI amžius, Nr. 68 (1369), 2005-09-14 

Kategorija:Lietuvos švietimo ir mokslo viceministrai
Kategorija:Lietuvos mokyklų direktoriai
Kategorija:Lietuvos matematikai
Kategorija:Lietuvos vaikų rašytojai
Kategorija:Lietuvos vertėjai
Kategorija:VDU garbės daktarai
Kategorija:KTU garbės daktarai